સેન્સિટિવ સ્કિનવાળાને મેકઅપ કરતા સમયે અમારે બહુ ધ્યાન રાખવું પડે છે એમ જણાવતાં બ્યુટિશ્યન સલોની ગડા કહે છે, ‘સેન્સિટિવ સ્કિનવાળાને અમારે મેકઅપ બહુ સંભાળીને કરવો પડે છે. તે લોકોની સ્કિન એટલી સેન્સિટિવ હોય છે કે તેમને બ્રશ પણ એટલું ધીરેથી અપ્લાય કરવું પડે છે કે સ્કિનને બ્રશથી કોઈ નુકસાન ન થઈ જાય. મેકઅપ કરતાં પહેલાં સેન્સિટિવ સ્કિનવાળાને પૂછી લઈએ છીએ કે તેમને કઈ પ્રોડક્ટ સૂટ થાય છે. એ પ્રોડક્ટ પ્રમાણે અમે તેમને મેકઅપ કરીએ છીએ. સેન્સિટિવ સ્કિનવાળાને અમે હાથથી કોઈ પ્રોડક્ટ લગાડતા નથી. એ માટે અમારે બ્રશ જ વાપરવું પડે છે, કેમ કે તેમને અમારા હાથથી પણ ક્યારેક ઍલર્જી થઈ જાય છે.’